Meddelelse fra Republikken Polens regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

(2021/C 8/04)

Meddelelse vedrørende en ansøgning om koncession til prospektering og efterforskning af olie- og naturgasforekomster samt udvinding af olie og naturgas

AFSNIT I: RETSGRUNDLAG

1. Artikel 49ec, stk. 2, i loven om geologiske undersøgelser og minedrift af 9. juni 2011 (Polens lovtidende ( Dziennik Ustaw ) 2020, nr. 1064, som ændret)

2. Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter ( EFT L 164 af 30.6.1994, s. 3 ; Særudgave på polsk: Kapitel 6, bind 2, s. 262).

AFSNIT II: UDBYDER

Navn: Ministerstwo Klimatu i Środowiska (Klima- og miljøministeriet)

Postadresse: ul. Wawelska 52/54, 00-922 Warszawa, Polen

Tlf. +48 223692449, fax +48 223692460

Websted: www.gov.pl/web/klimat

AFSNIT III: GENSTAND FOR PROCEDUREN

1) Oplysninger om indgivelse af ansøgninger om koncession

Der er til den koncessionsgivende myndighed indgivet en ansøgning om koncession på prospektering og efterforskning af olie- og naturgasforekomster samt udvinding af olie og naturgas i området »Krotoszyn«.

2) Typen af aktiviteter, på hvilke der gives koncession

Koncession på prospektering og efterforskning af olie- og naturgasforekomster samt udvinding af olie og naturgas i området »Krotoszyn«, koncessionsblok 247, 248, 266, 267, 268, 287 og 288.

3) Området, hvor aktiviteterne gennemføres

Området afgrænses af linjerne mellem punkterne med følgende koordinater i koordinatsystemet PL-1992:

Nr. X [PL-1992] Y [PL-1992] 1 444 004,578 401 116,324 2 411 291,145 398 837,125 3 411 139,284 401 611,052 4 410 688,71 401 046,02 5 408 417,99 400 777,71 6 407 493,28 399 102,34 7 406 136,02 398 998,28 8 405 095,26 398 514,88 9 403 182,93 398 360,99 10 402 987,27 398 877,87 11 403 063,88 399 689,49 12 403 887,83 400 207,14 13 403 903,64 400 978,83 14 405 490,81 401 973,65 15 405 326,4 402 491,01 16 405 453,3 403 939,31 17 405 681,16 404 965,3 18 406 169,16 405 302,1 19 406 910,68 405 296,64 20 407 654,72 405 156,34 21 408 516,53 405 326,56 22 409 729,6 403 249,64 23 410 207,27 404 125,44 24 411 004,69 404 069,584 25 409 718,811 427 557,726 26 397 782,764 427 154,711 27 398 568,726 397 598,478 28 399 504,466 395 681,721 29 412 893,414 369 569,158 30 418 229,25 361 319,922 31 424 148,691 361 484,13 32 423 703,023 378 762,173 33 425 468,067 378 804,559 34 433 562,421 390 123,344 35 443 977,152 391 724,778

med undtagelse af område nr. 1-2, der er afgrænset af linjerne mellem punkterne med følgende koordinater i koordinatsystemet PL-1992:

Område nr. 1:

Nr. X [PL-1992] Y [PL-1992] 1 411 841,09 388 795,82 2 411 773,93 390 022,65 3 412 230,65 391 534,72 4 414 099,85 390 405,72 5 413 340,09 387 890,42

Område nr. 2:

Nr. X [PL-1992] Y [PL-1992] 1 407 503,919 396 126,391 2 406 323,61 396 842,96 3 406 377,47 397 692,844 4 406 530,928 398 166,745 5 407 222,003 398 323,128 6 407 522,91 398 320,743 7 407 941,487 398 119,549 8 408 648,481 397 294,059 9 408 195,386 396 729,596

Overfladearealet for den lodrette projektion af området er 1 189,17338 km2.

Administrativ beliggenhed:

Provinsen Wielkopolskie:

Rawicz-distriktet: landkommunen Pakosław, by-/landkommunerne Miejska Górka og Jutrosin

Krotoszyn-distriktet: landkommunen Rozdrażew, by-/landkommunerne Kobylin, Zduny, Krotoszyn og Koźmin Wielkopolski, bykommunen Sulmierzyce

Ostrów-distriktet: landkommunerne Sośnie, Przygodzice og Ostrów Wielkopolski, by-/landkommunen Odolanów

Ostrzeszów-distriktet: landkommunen Kobyla Góra, by-/landkommunerne Mikstat og Ostrzeszów

Pleszew-distriktet: by-/landkommunen Dobrzyca

Provinsen Dolnośląskie:

Milicz-distriktet: landkommunerne Cieszków og Krośnice, by-/landkommunen Milicz

Oleśnica-distriktet: by-/landkommunen Twardogóra.

4) Frist for indgivelse af ansøgninger om koncession fra andre enheder med interesse i de aktiviteter, på hvilke der gives koncession, som tidligst må være 90 dage efter offentliggørelsen af meddelelsen i Den Europæiske Unions Tidende:

Ansøgninger om koncession skal indgives til klima- og miljøministeriet senest kl. 12:00 (CET/CEST) på den 90. dag efter datoen for offentliggørelse af denne meddelelse i Den Europæiske Unions Tidende.

5) Vurderingskriterier for ansøgninger om koncession og angivelse af deres vægtning under overholdelse af artikel 49k, stk. 1, stk. 1a og stk. 3, i loven om geologiske undersøgelser og minedrift

De modtagne ansøgninger vil blive bedømt ud fra følgende kriterier:

30 % —omfanget af og tidsplanen for det geologiske arbejde, herunder geologiske operationer, og den foreslåede minedrift 20 % —omfanget af og tidsplanen for den obligatoriske indsamling af de prøver, som er fremskaffet i løbet af geologiske operationer, herunder borekerner 20 % —finansiel kapacitet, der skal kunne yde en tilstrækkelig garanti for, at aktiviteter i forbindelse med henholdsvis prospektering og efterforskning af kulbrinteforekomster samt udvinding af kulbrinter såvel som udvinding af kulbrinter gennemføres, især hvad angår kilder til og metoder for finansiering af de tilsigtede aktiviteter, herunder størrelsesforholdet mellem egenkapitalen og den eksterne finansiering 20 % —den foreslåede teknologi til gennemførelse af det geologiske arbejde, herunder geologiske operationer, eller minedriften 5 % —teknisk kapacitet til henholdsvis prospektering og efterforskning af kulbrinteforekomster samt udvinding af kulbrinter, især hvad angår rådighed over et passende teknisk, organisatorisk, logistisk og personalemæssigt potentiale (herunder 2 % for omfanget af samarbejde med hensyn til udvikling og gennemførelse af innovative løsninger til prospektering, udforskning og udvinding af kulbrinter, hvor videnskabelige organer, der er opført på listen over videnskabelige organer som nævnt i artikel 49k, stk. 1, i loven om geologiske undersøgelser og minedrift, udfører forskning inden for Polens geologi samt analytiske redskaber, teknologier og metoder til prospektering af kulbrinteforekomster, hvor der tages hensyn til de særlige geologiske forhold i Polen og til hvilke af disse redskaber, teknologier og metoder, der kan anvendes under disse forhold) 5 % —erfaring inden for prospektering og efterforskning af kulbrinteforekomster eller udvinding af kulbrinter, således at der kan garanteres sikker drift, beskyttelse af menneskers og dyrs liv og sundhed samt beskyttelse af miljøet.

Hvis to eller flere ansøgninger opnår samme resultat efter vurderingen på grundlag af de ovennævnte kriterier, anvendes størrelsen på det gebyr for fastsættelse af udvindingsrettigheder, som skal betales i løbet af prospekterings- og efterforskningsfasen, som et yderligere kriterium, der gør det muligt at træffe en endelig afgørelse blandt de pågældende bud.

AFSNIT IV: YDERLIGERE OPLYSNINGER

IV.1) Ansøgninger bør indgives til følgende adresse

Ministerstwo Klimatu i Środowiska (Klima- og miljøministeriet) Departament Geologii i Koncesji Geologicznych (Departementet for geologi og geologiske koncessioner) ul. Wawelska 52/54 00-922 Warszawa POLEN

IV.2) Yderligere oplysninger kan indhentes fra

— Klima- og miljøministeriets websted: https://www.gov.pl/web/klimat

— Departament Geologii i Koncesji Geologicznych (Departementet for geologi og geologiske koncessioner) Ministerstwo Klimatu i Środowiska (Klima- og miljøministeriet) ul. Wawelska 52/54 00-922 Warszawa POLEN Tlf. +48 223692449, fax +48 223692460 E-mail: DGK@klimat.gov.pl

IV.3) Kvalifikationsafgørelse

Ansøgninger om koncession kan indgives af enheder, for hvilke der er blevet udstedt en afgørelse, der bekræfter det positive udfald af en kvalifikationsprocedure, jf. artikel 49a, stk. 17, i loven om geologiske undersøgelser og minedrift.

IV.4) Minimumsgebyr for fastsættelse af udvindingsrettigheder

Gebyret for fastsættelse af udvindingsrettigheder for området »Krotoszyn« i den femårige grundperiode er som minimum 272 499,08 PLN (to hundrede og tooghalvfjerds tusind fire hundrede og nioghalvfems zloty og otte grosz) om året. Det årlige gebyr for fastsættelse af udvindingsrettigheder med henblik på prospektering og efterforskning af mineraler indekseres efter de gennemsnitlige årlige forbrugerprisindekser, som fastsættes kumulativt for perioden fra indgåelsen af nærværende aftale til året forud for gebyrets betalingsdato, som meddelt af formanden for det centrale statistikkontor i den polske statstidende (Monitor Polski).

IV.5) Tildeling af koncession og fastsættelse af udvindingsrettigheder

Efter at have indhentet de udtalelser eller indgået de aftaler, der kræves i henhold til loven om geologiske undersøgelser og minedrift, tildeler den koncessionsgivende myndighed koncessioner på prospektering og efterforskning af kulbrinteforekomster samt udvinding af kulbrinter:

1) til den enhed, hvis ansøgning om koncession som følge af vurderingen har fået det bedste resultat, eller

2) til parterne i en samarbejdsaftale, i tilfælde hvor en ansøgning om koncession indgives af flere enheder i fællesskab, og denne ansøgning som følge af vurderingen har fået det bedste resultat — såfremt denne aftale er blevet indgivet til den koncessionsgivende myndighed

og den afstår samtidig fra at tildele koncessioner til andre enheder (artikel 49ee, stk. 1, i loven om geologiske undersøgelser og minedrift).

Den koncessionsgivende myndighed indgår en kontrakt om udvindingsrettigheder med den enhed, hvis ansøgning om koncession som følge af vurderingen har fået det bedste resultat, eller med samtlige af de enheder, der i fællesskab indgiver en ansøgning om koncession, der som følge af vurderingen har fået det bedste resultat (artikel 49ee, stk. 2, i loven om geologiske undersøgelser og minedrift). For at kunne gennemføre aktiviteter i forbindelse med prospektering og efterforskning af kulbrinteforekomster samt udvinding af kulbrinter i Polen skal en operatør være indehaver af både udvindingsrettigheder og en koncession.

IV.6) Krav til ansøgninger om koncession og den dokumentation, der kræves fra ansøgerne

De forskellige dele, der skal indgå i ansøgninger om koncession, er fastsat i artikel 49eb i loven om geologiske undersøgelser og minedrift

I forbindelse med det geologiske arbejde, herunder geologiske operationer, bør alderen af de geologiske formationer, hvor det geologiske arbejde udføres (det geologiske formål), angives.

IV.7) Minimumskategori for efterforskning af forekomster

Kategori C er minimumskategorien for efterforskning af olie- og naturgasforekomster i området »Krotoszyn«.